Светлы гэты чалавек, Арнольд Смеяновіч, — з тых духоўна блізкіх нам людзей, з якімі хочацца сябраваць. Бо, прызнацца па шчырасці, не часта сёння сустрэнеш такіх паглыбленых у сваю — свецкую! — справу паспяховых прафесіяналаў, якія не проста ведаюць, а ні хвіліны не сумняваюцца, што жыццё — гэта падарунак Творцы. Ён жа, гэты нейрахірург, не сумняваецца і ў тым, што пазітыўнае стаўленне да жыцця ў яго — ад сям’і. Ягоная мама, Галіна Лукінічна, застаецца для сына ўзорам вялікай мудрасці й дабрыні.